สวัสดีค่ะ พอดีว่าหนูมีปัญหาค่ะ คือหนูได้มีเพศสัมพันธ์กับแฟน แต่ได้ป้องกันด้วยการที่ใช้ถุงยางอนามัยทุกครั้งแต่ว่ามี1ครั้งที่แฟนหลั่งนอก หนูเลยกินยาคุมฉุกเฉินเม็ดที่1วันที่ 26 แต่หนูกินเม็ดที่2 ไม่ตรงเวลา(ตามจริงต้องกินเวลา 02.00แต่หนูกิน06.00) ผ่านไป2อาทิตย์หลังจากกินประจำเดือนไม่มาค่ะและช่วงที่กินยาคุมคือหนูเครียดกับการสอบแลันอนดึก ปกติประจำเดือนจะมาวันที่10-12ของทุกเดือน ปต่เดือน พค. (เดือนที่เเล้ว)ประจำเดือนมาเร็วกว่าปกติคือมาวันที่7พค. จนถึงวันนี้วันที่14 มิย.ประจำเดือนหนูยังไม่มาเลยค่ะ ตรวจครรภ์ไปแล้วขึ้นขีดเดียวค่ะ แต่มีอาการคล้ายประจำเดือนจะมาทุกอย่างเลยค่ะ คือ สิวขึ้น ปวดเมื่อยตามร่างกาย หงุดหงิดง่าย ปวดท้องน้อย ปวดไม่มากค่ะมีอาการแบบนี้ประมาณ1อาทิตย์ค่ะ หนูอยากทราบว่าหนูมีโอกาสตั้งครรภ์มั้ยคะ หรือ หนูมีความผิดปกติยังไงค่ะ
สวัสดีค่ะหลังการใช้ยาคุมกำเนิดแบบฉุกเฉินจำนวน 2 เม็ดนั้น ถ้าได้ใช้ภายใน 72 ชั่วโมงหลังมีเพศสัมพันธ์ โอกาสตั้งครรภ์ลดลงไปได้ประมาณ 80-90%หลังการใช้ยาชนิดนี้ อาจทำให้เลือดออกผิดปกติทางช่องคลอดตามมาได้ภายใน 1-2 สัปดาห์หลังใช้ยา หรืออาจทำให้ประจำเดือนมาคลาดเคลื่อนไปได้ แต่ไม่ควรทำให้มาช้าไปกว่า 35 วันจากรอบก่อนจากที่กล่าวมา จึงควรจะต้องยืนยันการตั้งครรภ์ให้แน่ชัดด้วย อาการอื่นๆดังกล่าวมา ไม่ใช่อาการที่จำเพาะต่อการตั้งครรภ์ โดยชุดตรวจครรภ์ทางปัสสาวะนั้นให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป